CELEX: 62013CN0376
Language: lt
Date: 2013-07-02 00:00:00
Title: Byla C-376/13: 2013 m. liepos 2 d. pareikštas ieškinys byloje Europos Komisija prieš Bulgarijos Respubliką

31.8.2013   
            
            
               LT
            
            
               Europos Sąjungos oficialusis leidinys
            
            
               C 252/23
            
         2013 m. liepos 2 d. pareikštas ieškinys byloje Europos Komisija prieš Bulgarijos Respubliką
   
   (Byla C-376/13)
   2013/C 252/39
   Proceso kalba: bulgarų
   
      Šalys
   
   
      Ieškovė: Europos Komisija, atstovaujama G. Braun, G. Koleva, L. Malferrari
   
      Atsakovė: Bulgarijos Respublika
   
      Ieškovės reikalavimai
   
   Europos Komisija prašo:
   
               —
            
            
               konstatuoti, kad Bulgarijos Respublika neįvykdė įsipareigojimų pagal Konkurencijos direktyvos 2 straipsnio 1 dalies reikalavimus, nes pagal ZES (Elektroninių ryšių įstatymas) pereinamojo laikotarpio ir baigiamųjų nuostatų 5a straipsnio 1 ir 2 dalis įmonių, kurioms galima suteikti radijo dažnius skaitmeninei antžeminei transliacijai ir kurioms išduodamas leidimas teikti atitinkamas elektroninių ryšių paslaugas, skaičius apribotas dviem įmonėms (o galima iki penkių įmonių),
            
         
               —
            
            
               konstatuoti, kad Bulgarijos Respublika neįvykdė įsipareigojimų pagal Konkurencijos direktyvos 2 straipsnio 2 dalies ir 4 straipsnio 2 dalies, Leidimų direktyvos 7 straipsnio 3 dalies ir Pagrindų direktyvos 9 straipsnio 1 dalies reikalavimus, nes pagal ZES 47a straipsnio 1 dalį ir 48 straipsnio 3 dalį draudžia įmonėms, kurios teikia televizijos transliacijų turinį ir kurių programos netransliuojamos Bulgarijos Respublikoje, ir su jomis susijusiems asmenims dalyvauti viešuosiuose radijo dažnių skaitmeninei antžeminei transliacijai pirkimuose ir teikti atitinkamas paslaugas,
            
         
               —
            
            
               konstatuoti, kad Bulgarijos Respublika neįvykdė įsipareigojimų pagal Konkurencijos direktyvos 2 straipsnio 2 dalies ir 4 straipsnio 2 dalies, Leidimų direktyvos 7 straipsnio 3 dalies ir Pagrindų direktyvos 9 straipsnio 1 dalies reikalavimus, nes pagal ZES 48 straipsnio 5 dalį draudžia radijo dažnių antžeminei skaitmeninei transliacijai savininkams teikti elektroninių ryšių paslaugas transliuojant radijo ir televizijos programas,
            
         
               —
            
            
               priteisti iš Bulgarijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Europos Komisija tvirtina, kad Bulgarijos Respublika neįvykdė įsipareigojimų pagal 2002 m. rugsėjo 16 d. Komisijos direktyvos 2002/77/EB (1) dėl konkurencijos elektroninių ryšių tinklų ir paslaugų rinkose (Konkurencijos direktyva) 2 straipsnio 1 ir 2 dalių ir 4 straipsnio 2 dalies, 2002 m. kovo 7 d. Europos Parlamento ir Tarybos direktyvos 2002/20/EB (2) dėl elektroninių ryšių tinklų ir paslaugų leidimo (Leidimų direktyva) 7 straipsnio 3 dalies ir 2002 m. kovo 7 d. Europos Parlamento ir Tarybos direktyvos 2002/21/EB (3) dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) 9 straipsnio 1 dalies reikalavimus.
   
               —
            
            
               Bulgarijos Respublika neįvykdė Konkurencijos direktyvos 2 straipsnio 1 dalies, pagal kurią valstybės narės neteikia ir toliau netaiko išskirtinių arba specialiųjų teisių steigti ir (arba) teikti elektroninių ryšių tinklus arba teikti viešai prieinamas elektroninių ryšių paslaugas, reikalavimų. Bulgarijos Respublika teisės aktu apribojo įmonių, kurioms išduodamas leidimas naudoti radijo dažnius skaitmeninei antžeminei transliacijai ir kurios teikia paslaugas savo teritorijoje kaip multikplekso paslaugų tiekėjos, skaičių dviem įmonėms (o galima iki penkių įmonių). Tai atlikta remiantis netinkamais ir neobjektyviais kriterijais. Tokiu būdu Bulgarijos Respublika suteikė specialiąsias teises teikti elektroninių ryšių teises.
            
         
               —
            
            
               Bulgarijos Respublika neįvykdė Konkurencijos direktyvos 2 straipsnio 2 dalies ir 4 straipsnio 2 dalies, Leidimų direktyvos 7 straipsnio 3 dalies ir Pagrindų direktyvos 9 straipsnio 1 dalies, pagal kurias radijo dažniai elektroninių ryšių paslaugoms turi būti skiriami remiantis objektyviais, skaidriais, nediskriminaciniais ir proporcingais kriterijais, reikalavimų. Bulgarijos Respublika nustatė radijo dažnių skaitmeninei antžeminei transliacijai skyrimo kriterijus, kurie netinkami siekiamiems tikslams; nustačiusi radijo dažnių skaitmeninei antžeminei transliacijai skyrimo kriterijus, kurie netinkami ir dėl kurių kelios įmonės negalėjo dalyvauti šiuose viešuosiuose pirkimuose, Bulgarijos Respublika neįvykdė įsipareigojimų pagal Konkurencijos direktyvos 2 straipsnio 2 dalį užtikrinti, kad bet kuri įmonė turėtų teisę teikti elektroninių ryšių paslaugas.
            
         
      (1)  OL L 249, p. 21.
   
      (2)  OL L 108, p. 21.
   
      (3)  OL L 108, p. 33.